वीडियो शेयर कर बोलीं- 2 साल में हम आपको हर रोज याद करते हैं
एक्ट्रेस मंदिरा बेदी ने शुक्रवार को अपने दिवंगत पति राज कौशल को याद करते हुए बेहद इमोशनल पोस्ट शेयर किया। राज की दूसरी पुण्यतिथि के मौके पर पति और बच्चे के साथ वीडियो शेयर करते हुए मंदिरा ने लिखा- बीते 2 साल में हम आपको
एक्ट्रेस मंदिरा बेदी ने शुक्रवार को अपने दिवंगत पति राज कौशल को याद करते हुए बेहद इमोशनल पोस्ट शेयर किया। राज की दूसरी पुण्यतिथि के मौके पर पति और बच्चे के साथ वीडियो शेयर करते हुए मंदिरा ने लिखा- बीते 2 साल में हम आपको हर रोज याद करते हैं। जिंदगी में आपकी मौजूदगी आपका उत्साह, आपका प्यार भरा दिल, हम हर रोज याद करते हैं। मंदिरा का यह वीडियो बेहद सुर्खियों में है।
चर्चित वीडियो की शुरुआत में स्क्रीन पर एक नोट आता है, जिसपर लिखा है- 2 साल पहले आप इस दिन हमें छोड़कर गए थे। हम आपको मिस करते हैं ।
वीडियो देख भावुक हुए फैंस, बोले- आप स्ट्रॉन्ग वूमन हैं
सोशल मीडिया पर मंदिरा का यह वीडियो देखने के बाद फैंस बेहद भावुक हो गए हैं। एक फैन ने कमेंट सेक्शन में लिखा- ‘आप एक मजबूत महिला हैं और अपने दोनों बच्चों के लिए एक बहुत ही पॉजिटिव रोल मॉडल हैं।’ दूसरे फैन ने लिखा- ‘चिंता न करें, वह हमेशा आपके साथ रहेंगे।’ तीसरे फैन ने लिखा- 'मंदिरा भगवान आपको शक्ति दे।' चौथे फैन ने लिखा- ‘जीवन का प्यार हमेशा के लिए खोने का दर्द सोचना भी असहनीय है। आपको और आपके परिवार को बहुत सारा प्यार।'
कार्डियक अरेस्ट आने से हुई थी राज की मौत 
बता दें कि राज पेशे से एक फिल्म मेकर थे। 30 जून 2021 को अचानक कार्डियक अरेस्ट आने से उनकी मौत हो गई। उन्होंने प्यार में कभी-कभी और शादी के लड्डू जैसी फिल्में डायरेक्ट की थीं। मंदिरा और राज ने 1999 में शादी की थी। वहीं कपल 2020 में एक बेटे के पेरेंट बने। इसके अलावा उन्होंने तारा नाम की एक बच्ची को गोद लिया।